সিয়োন চত্বর
সিয়োন চত্বর (হিব্রু ভাষায়: כיכר ציון‎, Kikar Tziyon) হচ্ছে জেরুসালেম, ইসরায়েলের একটি পাবলিক স্কয়ার, এটি জাফা সড়ক, বেন ইয়েহুদা সড়ক, হার্বার্ট স্যামুয়েল সড়ক, এবং ইওয়েল মোশে সালোমন সড়কের ইন্টারসেকশনে অবস্থিত। এই স্কয়ারটি ডাউনটাউন ট্রায়াঙ্গল বাণিজ্যিক জেলার অন্যতম ছেদচিহ্ন। ব্রিটিশ ম্যান্ডেট যুগ থেকে, সিয়োন স্কয়ার ডাউনটাউন জেরুসালেমের সাংস্কৃতিক জীবনের কেন্দ্রী বিন্দু। পর্যটক, বয়স্ক অভিবাসী, বিদেশী ছাত্রছাত্রী, স্থানীয় যুবক, রাস্তার অভিনেতা, এবং ধর্মীয় ব্যক্তিদের কারণে সিয়োন চত্বর দিন ও রাত ব্যস্ত থাকে। সাম্প্রতিক দশকগুলিতে, বিচ্ছিন্ন এবং গৃহহীন যুবকদের জন্য স্কয়ারটি একটি জমায়েতের স্থান হয়ে উঠেছে। ১৯৩০ থেকে ২০১১ পর্যন্ত, চত্বরটি গণ বিক্ষোভ ও প্রতিবাদের জন্য জনপ্রিয় একটি স্থান ছিল।